തൃശൂരില് ചുഴലിക്കാറ്റ് വീശി: അടുത്ത മൂന്ന് മണിക്കൂറില് കേരളത്തിലെ ഈ ജില്ലകളില് കനത്ത മഴയ്ക്ക് സാധ്യത തൃശൂര്: പുത്തൂരില് ചുഴലിക്കാറ്റ് വീശി. നിരവധി വീടുകള്ക്ക് കേടുപാടുകള് സംഭവിച്ചു. പുലര്ച്ചെ 530 ഓടെയാണ് ചുഴലിക്കാറ്റ് വീശിയത്. അടുത്ത മൂന്ന് മണിക്കൂറില് കേരളത്തില് മലപ്പുറം, തൃശൂര്, പാലക്കാട് ജില്ലകളില് ഒറ്റപ്പെട്ടയിടങ്ങളില് കനത്ത മഴക്ക് സാധ്യതയുണ്ടെന്നാണ് കേന്ദ്ര കാലാവസ്ഥാ നിരീക്ഷണ വകുപ്പ് അറിയിച്ചത് അതേസമയം പറമ്ബിക്കുളത്തെ ആദിവാസി വിദ്യാര്ഥികളുടെ ഓണ്ലൈന് പഠനത്തിനു വെല്ലുവിളിയായി മഴ. ആദിവാസി ഊരുകളില്നിന്നു കിലോമീറ്ററോളം നടന്നു പോയി കുന്നുകളിലിരുന്നാല് മാത്രമേ മൊബൈല് സിഗ്നല് ലഭിക്കുകയുള്ളു. എന്നാല് മഴ തുടങ്ങിയതോടെ സ്മാര്ട് ഫോണുമായി കുന്നുകയറാന് കഴിയാത്ത സ്ഥിതിയായി. ഇത് ഇവരുടെ ഓണ്ലൈന് പഠനത്തെ താളംതെറ്റിച്ചു. പത്താം ക്ലാസ്, പ്ലസ്ടു കഴിഞ്ഞവരുടെ പ്ലസ് വണ്, ഡിഗ്രി പ്രവേശനം എന്നിവയ്ക്കും ഓണ്ലൈന് വിവരങ്ങള് തേടേണ്ട സ്ഥിതിയുണ്ട്. പറമ്ബിക്കുളം പൂപ്പാറയിലെ മുതുവാന് ഊരില് നിന്നുള്ളവര് കോളനിയില്നിന്ന് അര കിലോമീറ്റര് അകലെയുള്ള 3ജി കുന്നിലെത്തണം. പറമ്ബിക്കുളം തേക്കടി, മുപ്പതേക്കര്, ഉറവമ്ബാടി എന്നീ ഊരുകളിലെ ഒരു വിഭാഗം കുട്ടികളും രണ്ടു കിലോമീറ്റര് അകലെയുള്ള കുന്നുകളിലെത്തിയാണ് ഓണ്ലൈന് പഠനം. Tags wind storm shortlink